ArabovMK/tajik-wikipedia-corpus huggingface dataset:
Камой (ноҳияи Эхирит-Булагат, Иркутск)

Камой — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Эхирит-Булагат, ки дар вилояти Иркутск қарор дорад, дохил мешавад.
Камол Аҳмад (хабарнигор)

Камол Аҳмад — хабарнигор ва барандаи телевизиони БиБиСи аст.
Камол Алиспоҳич

Камол Алиспоҳич - собиқ бозингари футбол, мураббии дастаи миллии футболи Тоҷикистон 1 2 Нигаред.
Камкинская (ноҳияи Устянск)

Камкинская — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Устянск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Камол (гиёҳ)

Камол, кумот — номи умумии чанд навъ гиёҳи бисёрсола. Тавсифоти гиёҳшинохтӣ Аз 2 то 3 м қад мекашанд. Решааи ғафси сергӯшт, пояаи дарунковок, баргҳои бурришнок, тӯдагули чатршакл, гулҳои майдаи зард ё сафедча доранд, тухмашое байзашакл буда, аз ду нима иборат аст. Дар Тоҷикистон қариб 40 намуди он мерӯяд. Камолро метавон дар маҳалҳои кӯҳсор дучор омад. Рошак, касруф, ров мансуби ҷинси камол мебошанд 2. Корбурдҳо Аз камол зифт, самғ, эфир, дору ва ғайра мегиранд, масалан, ассафетида, галбан, сапаген, аммониакум ва ғайра. Ассафетида, ки аз - ҳосил мекунанд, барои муолиҷаи бемориҳои асаб истифода мешавад. Хосиятҳои шифоӣ Дар тиб доруҳои аз камол ҳосилшударо барои табобати бемориҳои дил, меъда, истерия, неврозҳо, сил, илтиҳоби ғадудҳои лимфагузар истифода мебарнд. Аз рӯи мушоҳидаҳои чорводорон, аз истемоли рустании камол дар аввали фасли баҳор аз бадани чорво тамоми кирму паразитҳо дур мешавад. Мақоми ҳифз Мутаасифона солҳои охир новобаста аз манъ намудани ҷамъоварии он, ба таври ғайриқонунӣ ва ғоратгарона шираи камол ҷамъоварӣ карда шуда истодааст. Ин амали номатлуб метавонад рустании камолро пурра дар Тоҷикистон ба нестӣ расонад ва наслҳои ояндаро аз фоидаи ин рустанӣ маҳрум созад. Растании камол эҳтиёҷ ба муҳофизат дорад. Аз ин рӯ ба нестшавии он роҳ додан лозим нест.
Камол Афзалӣ

Камол Афзалӣ - (14 июни 1926, гузари Қӯрғончаи (Лабиғори) шаҳри Самарқанд – 1 майи 2003, шаҳри Душанбе), рӯзноманигор, узви Иттифоқи журналистони Тоҷикистон, Ходими хизматнишододаи маданияти Тоҷикистон. Ҳолнома Камол Афзалӣ 14 июни 1926, гузари Қӯрғончаи (Лабиғори) шаҳри Самарқанд ба дунё омадааст, фарзанди Яҳё Афзалӣ аст. Донишкадаи ҳуқуқшиносии Тошкентро хатм кардааст. Нозири андози шуъбаи молияи Сиёби шаҳри Самарқанд, наттоқи шуъбаи тоҷикии Комитаи радиои Ӯзбекистон, ёвари прокурори Тоҷикистон оид ба корҳои махсус, аъзои суди вилояти Сталинобод, аъзои Суди Олии Тоҷикистон, наттоқи радиои Кумитаи давлатии телевизион ва радиои назди Ҳукумати Тоҷикистон, муҳаррири масъул, сармуҳаррири Радиои тоҷик, ҷонишини сармуҳаррир, муҳарри шуъбаи адабӣ, иҷтимоию сиёсии нашриёти "Ирфон", муҳаррири масъули маҷаллаи "Хоҷагии қишлоқи Тоҷикистон", мутарҷим ва ходими илмии Институти чорводории Тоҷикистон. Ҷоизаҳо ва ҷоизаҳо Нигаред Манобеъ Аслҳо ва наслҳо. – Душанбе, 2013, - с. 26.
Камол Абдуллоев

Камол Абдуллоев (Абдуллоев Камол Наҷмиддинович феврали 1950 — деҳаи Навобод, ноҳияи Рашт) — муаррих, доктори илмҳои таърих. Зиндагинома Камол Наҷмиддинович Абдуллоев хатмкардаи факултети таърихи Донишгоҳи давлатии Тоҷикистон ба номи В.И.Ленин, аспиранти Институти таърихи СССР-и АИ СССР (Москва, 1981). Корманди Институти таърих, бостоншиносӣ ва мардумшиносии АИ ҶШС Тоҷикистон ба номи Аҳмади Дониш (1975 – 1989), муҳаққиқи Институти тадқиқоти сиёсӣ (собиқ Институти таърихи ҳизби коммунисти Тоҷикистон), устоди Донишгоҳи миллии Тоҷикистон (1975 – 1993). Аз соли 1993 муҳаққиқ ва пажӯҳишгари мустақил, тарроҳ ва ширкаткунандаи чандин барнома ва тарҳҳои илмӣ-пажӯҳишӣ дар марказҳои илмӣ-тадқиқотӣ ва донишгоҳҳои ИМА, Англия, Канада ва кишварҳои дигар. Аз соли 1955 Камол Абдуллоев ба ҳайси муҳаққиқ ва профессор улуми таърих ва муносибатҳои байналмилалӣ бо донишгоҳҳои ИМА ҳамкорӣ дошт. Тадқиқот ва пажӯҳишҳои Камол Абдуллоев асосан ба мавзӯъҳои таърихи нави давлатҳои Осиёи Марказӣ (аз ҷумла Тоҷикистон ва Ӯзбекистон), таҳаввулоти сиёсӣ ва иҷтимоии Тоҷикистон дар даҳаҳои охир, муносибатҳои байналмилалӣ ва муҳоҷират бахшида шудаанд. Осор.
Камол Раҳимов

Камол Раҳимович Раҳимов (19.07.1933, деҳаи Латабанди ноҳияи Ҳисор - 06.10.2001, д.Муъминобод, ноҳияи Ҳисор), баъд аз хатми ДДОТ соли 1956 фаъолияти омӯзгориро дар мактаби ба номи Ломоносови ноҳияи Қӯрғонтеппа оғоз намудааст. С. 1957-1963 директори мактаби ба номи Свердлови ноҳияи Ҳисор ва соли 1963-1970 директори мактаби нобиноёни ҳамин ноҳия буд. С. 1970-1982 дар шуъбаи маорифи ноҳия ба ҳайси нозири шуъба, мудири кабинети методӣ ва мушовир ифои вазифа намудааст. С. 1982-1989 директори мактаби миёнаи 70, муаллими фанни таърих ва давлату ҳуқуқи ҳамин мактаб буд. Р. барои хидмати шоистааш сазовори ордену медалҳо, нишонҳои "Аълочии маорифи СССР", "Аълочии маорифи Тоҷикистон" ва ифтихорномаҳои зиёд гардидааст. 1 Пайнавиштҳо.
Камол шаҳр

Камол шаҳр инчунин ба забони румӣ чун; инчунин Камолобод маъруф аст) — шаҳрест дар бахши Марказии шаҳристони Караҷ, устони Албурз, Эрон. Дар барӯйхатгирии соли 2016, шумораи аҳолии он 141,166 нафар будааст.
Камол Нуралиев

Камол Нуралиев — меъмор, муҳандис, академики Академияи муҳандисии Тоҷикистон, академики Академияи байналмилалии муҳандисӣ дар бахши "хоҷагии об ва гидротехника", 1 Корманди шоистаи Тоҷикистон. Зиндагинома Камол Нуралиев Институти политехникии Тоҷикистон -ро соли 1969 бо ихтисоси муҳандис – сохтмончӣ хатм намуд. Баъди таҳсил ва анҷоми хидмати ҳарбӣ зиёда аз 45 сол дар вазифаҳои гуногун — ассистенти кафедраи оҳану бетони Институти политехникии Тоҷикистон, устои сохтмон, меъмор, сармуҳандис, сардори идораи сохтмонӣ, сардори трести "Данғараводстрой", муовини якуми вазири мелиоратсия ва захираҳои оби ҷумҳурӣ фаъолият намуд. Саҳми ӯ дар сохтмонҳои Нақби ирригатсионии Данғара, шаҳраки Себистон, ободонии хоҷагиҳо, наҳри обгузари ВД — 2 ва ВД — 3, аз худ кардани заминҳои нав ва дигар иншооти муҳим калон аст. Камол Нуралиев солҳои 2006-2009 дар мақоми муовини аввали вазири хоҷагии об ва обёрии Тоҷикистон ва қабл аз он ҳамчун муовини вазири об кор кардааст. Дар моҳи январи соли 2009 Камол Нуралиев ба нафақа баромад ва ба гуфтаи наздиконаш, асосан ба корҳои илмӣ машғул буд. Нуралиев рӯзи 22 июни соли 2017 дар як садамаи нақлиётӣ дар ҳудуди деҳаи Сайёди ноҳияи Данғара ба ҳалокат расид.
Камол Ғиёси Шерозӣ

Камол Ғиёси Шерозӣ (1;? — 1444, Шероз) — шоир и форс-тоҷик, муаллифи манзумаи "Ташреҳу-л-бадан" 2. Зиндагинома Дар Ироқ, Форс ва Озарбойҷон зиста, дар ҳалқаи надимони Султон Иброҳим — писари Шоҳрух фаъолият доштааст. Девони ӯ аз ғазалҳо, қасидаҳо ва қитъаҳо иборат буда, бештар ба суханбозӣ ва санъатҳои лафзӣ майл доштааст. Намунаи ғазалҳои ӯ бо вуҷуди дар мақтаъ тахаллуси Камоли Ғиёс-ро доштан, ба Ҳофиз нисбат дода шудаанд. Масалан: Дилбари ҷонони ман бурд дилу ҷони ман, Бурд дилу ҷони ман дилбари ҷонони ман. Ашъори Камоли Ғиёс дар маҷмӯаву баёзҳо ва тазкираҳо бештар вомехӯрад. Дар тазкираи "Хулосату-л-ашъор ва зубдату-л-афкор"-и Тақиуддини Кошӣ миқдори зиёде аз ашъори Камоли Ғиёс дида мешавад, ки ҳукми девони мухтасарро дорад. Ҳамчунин аз осори Камоли Ғиёс манзумае ба номи "Ташреҳу-л-бадан" ёдоварӣ мешавад, ки маҳфуз намондааст.
Камол Ҳасан Алӣ

Камол Ҳасан Алӣ (сентябр 1921, Қоҳира, Султони Миср — 27 март 1993, Қоҳира, Миср) — арбоби ҳарбӣ ва давлатии мисрӣ, сарвазири Миср. Зиндагинома Пас аз тарк кардани таҳсил дар мактаби тиббӣ, коллеҷи ҳарбии Мисрро, сипас коллеҷи штаби Генералиро хатм кард. Дар ҷанги Арабу исроилии соли 1948 дар вазифаи сардори штаби баталони танкӣ иштирок карда, қаҳрамони миллии Миср гардид. Соли 1955 Академияи ситоди Генералии Мисрро хатм кард. Солҳои 1958-1959 аз нав тайерӣ гирифт, сипас командири бригадаи 70-уми танкӣ таъин шуд. Дар солҳои 1963-1966 дар ҷанг дар Яман Шимолӣ дар ҳайати корпуси экспедитсионии Миср. Соли 1967 дар Ҷанги шашрӯза дар Нимҷазираи Синай. Дар солҳои 1970-1973 сардори бахши оперативии штаби Генералӣ, сардори штаби қӯшунҳои зиреҳпӯш, фармондеҳи қӯшунҳои зиреҳпӯш. Дар ин вазифа дар Ҷанги октябрии соли 1973 яке аз ташкилкунандагони убур кардани канали Суэтс буд 1. Солҳои 1973-1975 фармондеҳи Минтақаи Марказии Ҳарбӣ. Соли 1975 сардори он таъин шуд Хадамоти умумии иктишофӣ. Соли 1976 яке аз муассисони байналмилалӣ буд зиддикоммунистӣ ҷамъияти иктишофӣ Клуби Сафари. Президент Анвар Содотро дар музокироти сулҳ бо Исроил дар давраи солҳои 1977-1979 дастгирӣ кард. Аз ҷумла, ӯ фиристодаи махсуси президент дар музокироти Урушсалим дар соли 1977 буд. Моҳи майи соли 1979 ба ӯ унвони генерал-лейтенант дода шуд. Аз ноябри соли 1979 узви Ҳизби миллии демократӣ. 27 марти соли 1993 дар Қоҳира вафот кард ва бо шарафи ҳарбӣ дафн карда шуд.
Камолакдара

Камолакдара — деҳа дар ҷамоати деҳоти Балҷувони ноҳияи Балҷувон. Аз Камолакдара то маркази ҷамоат 10 км, то маркази ноҳия 10 км. Аҳолиаш 175 нафар, тоҷикон.
Камол Насрулло

Камол Насрулло — шоир, Шоири халқии Тоҷикистон. Узви Иттифоқи нависандагони Тоҷикистон. Дорандаи Ҷоизаи давлатии Тоҷикистон ба номи Абуабдуллоҳи Рӯдакӣ. Зиндагинома Камол Насрулло 25 декабри соли 1950 дар деҳаи Панҷрӯди ноҳияи Панҷакент ба дунё омадааст. Маълумоти миёнаро дар мактаби миёнаи 6 ба номи Абдусалом Деҳотии деҳкадаи Колхозчиён (Ғӯсар) фаро гирифта, соли 1971 факултаи филологияи Донишкадаи омӯзгории давлатии Душанберо ба итмом расондааст. Баъдан корманди Радиои тоҷик, моҳномаи "Машъал", маҷаллаи "Садои Шарқ",, раҳбари Дафтари тарғиби адабиёти Иттифоқи нависандагони ҷумҳурӣ, солҳои 1986-2013 муассис ва сардабири моҳномаҳои кӯдакон – "Чашма" ва "Родник" будааст. Соли 2013 муовини раиси Иттифоқи нависандагони Тоҷикистон таъйин гардидааст. 1 Эҷодиёт Нахустин чакидаҳои хомааш аз соли 1967 дар матбуоти даврӣ чоп шуда, дарак аз зуҳури ҷавоншоире умедбахш овардаанд. Баъдан ашъораш дар маҷмӯаҳои "Навгонӣ", "Барги зуф", Нидои шаҳидон, "Гузаргоҳи дил", "Номаи боли кабӯтар", "Нома ба Офтоб", "То даме, ки лонаҳо гарманд", "Тоҷикистонро дигар қисмат макун!", "Дар фурудгоҳи як таманно", "Фаросӯйи нигоҳ", "Рӯ ба меҳроби Ватан", "Зангӯлаи фарёд", "Ашки сапеда" "Поиск пути" (дар маҷмӯаи "Молодые поэты Средней Азии". – Маскав, 1982), китоби алоҳидаи "За птицами вслед" (Маскав, 1987),маҷмӯаҳои гуногуни дастҷамъӣ ва маҷаллаву ҷаридаҳои бонуфузи умумииттифоқиву ҷумҳуриявӣ ба табъ расидаанд. Маҷмӯаҳои дигари ашъори ӯ – "Дар суроғи чашмаи овоз" ва "Гулхани гул дар Ҷумҳурии Исломии Эрон интишор ёфта, мавриди писанди ҳамзабонони бурунмарзӣ қарор гирифтаанд. Аз ривоҷу идомадиҳандагони муваффақи мактаби адабии устод Лоиқ буда, дар ашъораш, асосан, муқаддасоту муҳассаноти миллӣ, Модару Ватану Забон, ваҳдату рафоқати ҳамагонӣ, муҳаббату садоқату ҷавонӣ ва ахлоқи ҳамидаи инсониро тарғибу тараннум кардааст. Дар танқиду чеҳранигории адабӣ ва очерку публитсистика ҳам дасти тамоме дошта, нисбат ба вақоеъи ҳассоси зиндагӣ ва таҳаввулоти ҷаззоби иҷтимоӣ ҳамеша мақому мароми сазовори шаҳрвандию ватандорӣ ва суханварию ҳунармандӣ зоҳир намудааст. Бо иддае аз оҳангсозу сарояндагони мумтози кишвар ҳамкории босамари эҷодӣ дошта, силсилаи таронаҳои бар матни ашъораш офаридашуда дар байни мардум аз иштиҳори тамоме бархурдоранд. Намунаҳои эҷодаш ба як қатор забонҳои мардуми ҷаҳон баргардон ва чоп шудаанд. Худаш низ дар тарҷумаи бадеӣ, махсусан, осори адибони саҳми назаррас гузоштааст. Соли 1987 барои маҷмӯаи шеърҳои "Гузаргоҳи дил" сазовори Ҷоизаи Комсомоли ленинии Тоҷикистон, соли 1998 барои маҷмӯаи ашъори "Тоҷикистонро дигар қисмат макун!" шоистаи Ҷоизаи давлатии Тоҷикистон ба номи Абӯабдуллоҳи Рӯдакӣ гаштааст. 1 Мукофот ва ҷоиза.
Камолулмулк (филм)

Камолулмулк — яке аз филмҳои Эронӣ аст. Коргардони он Алии Ҳатамӣ буд ки Филмро дар соли 1984 сохт.
Камол Ҷанзурӣ

Камол ал-Ҷанзурӣ (12 январи марти 2021) — иқтисоддони мисрӣ, ки аз ҷониби шӯрои Олии қувваҳои Мусаллаҳ аз ҷониби Сарвазири Миср 24 ноябри соли 2011 таъин шудааст. Вай қаблан ин вазифаро аз соли 1996 то 1999 ба ӯҳда дошт. То дубора сарвазир таъин шудан, Ҷанзурӣ вазири банақшагирӣ ва ҳамкории байналмилалӣ буд.
Мустафо Камол Отатурк

Мустафо Камол Отатурк ((19 май ноябр 1938) — Президенти нахустини Туркия; сиёсатмадор ва ислоҳотхоҳи ходими давлатӣ ва артишсолор; асосгузор ва сарвари аввалини Ҳизби ҷумҳурихоҳи халқии Туркия; поягузори давлати муосири Пайвандҳо.
Камол Ҳасан

Ҷоизаи миллии синамо барои беҳтарин нақши мардона Ҷоизаи миллии синамо барои беҳтарин нақши мардона Ҷоизаи миллии синамо барои беҳтарин нақши мардона Камол Ҳасан — ҳунарпешаи продюсер, коргардон, баранда, сиёсатмадор, сароянда, раққос, сенарист ва шоир,ки асосан дар филмҳои Колливуд нақш меофарад. Дорандаи ҷоизаҳои зиёд, алалхусус 4 ҷоизаи, дар номинатсияи беҳтарин нақши мардона ва 17 ҷоизаи. Аз тарафи ҳукумати Ҳиндустон бо орденҳои давлатии Падма Шрӣ, Падма Бҳушан ва ордени Санъат ва адабиёт. Зиндагинома Эҷодиёт дар синамо Ҳаёти шахсӣ Филмнома Ҷоизаҳо Нигаред низ Феҳристи ҳунарпешагони Ҳиндустон.
Камолгароӣ

Камолгароӣ, перфексионизм — дар равоншиносӣ, вежагии шахсиятест, ки хусусиёти он, бо талоши фард барои беайбунақс будан ва танзими стандартҳое барои болотарин сатҳи амалкард тавсиф мешавад ва бо худ-арзёбии интиқодӣ ва нигароӣ дар мавриди арзёбии дигарон низ ҳамроҳ аст.
Камоли Сабзаворӣ

Камоли Сабзворӣ (1 —?) — хаттоти форс-тоҷик, писари Мавлоно Абдулҳаққи Сабзаворӣ. Зиндагинома Ҳунари хушнависиро аз падараш Мавлоно Абдулҳаққи Сабзворӣ, ки аз устодони хушнависи Хуросон буд, омӯхтааст. Дар навиштани хатти ситта ва сулс маҳорати баланд дошт. Бино ба маълумоти муаллифи "Гулистони ҳунар" Қозӣ Мир Аҳмад, ки бо Камоли Сабзаворӣ дар Машҳад (соли 965 қ.) мулоқот доштааст, ӯ хатҳои шашгона (насх, сулс, тавқеъ, риқоъ, муҳаққақ, райҳон)-ро хуб навишта, ҳамеша ба китобати каломуллоҳ ва дуоҳои "Дувоздаҳимома" машғул будааст. Бештари маҳсули ҳунари Камоли Сабзаворӣ (асосан ба сурати мураққаъ ё қитъаҳо) бо хатти насх ва сулс боқӣ мондаанд. Дар зери навиштаҷот, қитъаҳо ва мураққаоти хаттотикардаи худ "Шайх Камол Абдулҳақ", "Шайх Камол ибни Абдулҳаққи Сабзворӣ", "Камолуддин Маҳмуд ибни Абдулҳаққи Сабзворӣ" имзо гузоштааст.
Камоли Турбатӣ

Камоли Турбатӣ — шоир и форс-тоҷик. Зиндагинома Зодгоҳаш ноҳияи Турбати Ҳайдария буда, дар ҳамон ҷо ба камол расидааст. Камоли Турбатӣ асосан дар Табрезу Машҳад зиндагӣ ва эҷод кардааст. Ӯ ҳангоми сафари ҳаҷ дар Машҳад бо Навоӣ вохӯрда, дар масъалаҳои шеъру шоирӣ ва муаммокушоӣ суҳбатҳо кардааст. Бино ба маълумоти Навоӣ, Камоли Турбатӣ аз шоирони машҳур ва хуштабъу ҳозирҷавоби Хуросон будааст. Баъди сафари ҳаҷ дар зодгоҳаш Турбат вафот кардааст. Камоли Турбатӣ бо мухаммасҳояш бар ғазалиёти Ҳофиз машҳур шудааст; маҳорати ӯро махсусан ҳамзамононаш дар навиштани муаммо эътироф кардаанд. Навоӣ дар "Маҷолису-н-нафоис" муаммои зерини ӯро намуна овардааст, ки ҷавоби он "Қутб" аст: Оне, ки дар ҳавои сари зулфи ёри мост, Аз сар гузашта аввалу дар охираш ҳабост. Падари Камоли Турбатӣ Ҳофиз ном дошта, табиб будааст. Камоли Турбатӣ "дар камоли хуштабъӣ ва зарофат қитъаҳои мутоибаомез ба падараш гуфтааст", ки намунае аз он чунин аст: То ки Ҳофиз табиби Турбат шуд, Кушта шуд ҷумлагӣ кеҳу меҳи ӯ. Муш дар шарбаташ фитоду бимурд, Марги муш аст шарбати беҳи ӯ.
Камоли Шерозӣ

Камоли Шерозӣ — хаттот, мусаввир ва шоир и форс-тоҷик. Зиндагинома Аз овони ҷавонӣ ба хаттотӣ, тазҳибу тартиби сарлавҳа рағбат дошт ва дар ин замина устоди замон гардида буд. Дар хатти настаълиқ услуби хос дошт ва бештар сабки ороиширо меписандид. Дар истифодаи рангҳо, нигориши сарлавҳа ва шамсакорӣ бомаҳорат буд. Қариб 20 сол дар китобхонаи Шероз кор кардааст. Ба Табрез, Исфаҳон ва Ҳирот рафта, муддате ба китобат, тазҳиби сарлавҳа, ҷадвалкашӣ ва мурассаъкорӣ машғул шудааст. Ӯ девонҳои Шамси Табрезӣ, Ҳофиз, Камол ва як нусхаи "Хамса"-и Низомиро китобат карда, оро додааст. Табъи шоирӣ низ дошта, бо тахаллуси "Камол" ғазалу рубоӣ, қитъаҳои рангин эҷод кардааст.
Сайфиддин Камолзода

Сайфиддин Камолзода (зод. 3 феврали 1970, Элок, ноҳияи Файзобод, ҶШС Тоҷикистон) — фарҳангшинос, номзади илмҳои педагогика 1. Зиндагинома Хатмкардаи Донишкадаи давлатии санъати ба номи М. Турсунзода. Чанде дар шуъбаи фарҳанги ноҳияи Файзобод фаъолият намуда, солҳои омӯзгори ДДСТ ба номи М. Турсунзода, муовини сардори раёсати фарҳанги Вазорати фарҳанги Тоҷикистон, котиби илмии Осорхонаи миллии Тоҷикистон, унвонҷӯи Академияи таҳсилоти Тоҷикистон, мудири шуъбаи Пажӯҳишгоҳи фарҳанг ва иттилооти Тоҷикистон кор кардааст. Аз соли 2012 котиби масъули маҷаллаи "Паёми Академияи таҳсилоти Тоҷикистон" мебошад. Таълифот Муаллифи беш аз шаст дастуру мақолаҳои илмӣ, илмӣ-оммавӣ аз қабили "Нақши фарҳанг дар ҷомеаи мустақил", "Нақши муассисаҳои фарҳангӣ дар тарбияи ватанпарастии ҷавонон", "Китоб раҳнамо ва ганҷинаи пурҳикмати илму адаб", "Чароғи ҳидоят-ҳидоят намуд", мураттибу муҳаррири китобҳои илмию таълимии "Китобхонашиносӣ", "Педагогика: назарияи инсонофар ва ҷомеаи фарҳангӣ", "Педагогикаи фарҳанг" мебошад.
Камоли Хуҷандӣ (деҳа, н. Шаҳринав)

Камоли Хуҷандӣ — деҳа дар ҷамоати шаҳраки Мирзо Турсунзодаи ноҳияи Шаҳринав. Аз Камоли Хуҷандӣ то маркази ҷамоат 2 км, то маркази ноҳия 7 км. Аҳолиаш 2129 нафар, тоҷикон.
Камоли Қурбониён

Камоли Қурбониён - рӯзноманигори тоҷик.
Камолиддин Бекзод

Камолиддин Бекзод – рӯзноманигор, невисаеда, публитсист.
Камолиддин Аҳмадов

Камолиддин Аҳмадов (21 ноябри 1926, деҳаи Понғози ноҳияи Ашт — 12 октябри 1988, Душанбе) — зоотехник-селексионер, доктори илмҳои кишоварзӣ, Аълочии хоҷагии қишлоқи СССР, Зоотехники хизматнишондодаи ҶШС Тоҷикистон. Зиндагинома Баъди хатми факултети зоотехникии Институти хоҷагии қишлоқи Тоҷикистон сарзоотехники ноҳияи Ашт, сарзоотехники МТС ва хоҷагии Оқолтини ноҳияи Шаҳритус буд. Аспиранти Институти умумииттифоқии чорводорӣ, ходими калони илмии Институти таҳқиқоти илмии чорводории ҶШС Тоҷикистон, мудири Шуъбаи тоҷикистонии Институти умумииттифоқии таҳқиқоти илмии қарокӯлпарварӣ. Аҳмадов муаллифи зиёда аз 70 асару мақолаи илмист, ки ба масъалаҳои парвариш, беҳтар кардани зот, борварӣ ва селексияи гӯсфанди қарокӯлӣ дар шароити чарогоҳи кӯҳӣ ва ғайра оиданд. Ширкаткунандаи Симпозиуми якуми байналмилалии қарокӯлпарварӣ (Руминия, 1971), Симпозиуми байналмилалии қарокӯлпарварии кӯҳӣ (Венгрия, 1973). Ҷоизаву медалҳо Бо медалҳо ва Грамотаҳои Фахрии Президиуми Шӯрои Олии ҶШС Тоҷикистон сарфароз гардидааст. Осор Эзоҳ Адабиёт.
Камоли Хуҷандӣ

Камолиддин Масъуди Хуҷандӣ Камолиддин Масъуди Хуҷандӣ — ориф, сӯфӣ, зоҳид ва шоир и форс-тоҷик. Зиндагинома Камоли Хуҷандӣ дар соли 1321 дар шаҳри Хуҷанд дида ба ҷаҳон кушодааст. Ҷавонияш дар зодгоҳаш гузашта ва маълумоти ибтидоиро низ дар он ҷо омӯхтааст. Сипас таҳсили улумро дар шаҳрҳои Самарқанду Шош давом додааст. Вай дар ҳузури устодон аз китоби машҳури Саккокӣ "Мифтоҳ", ки дар он айём асоси таълими забон ва адабиёт ба шумор мерафт, "Алкашшоф"-и Замахшарӣ, "Матолеъ", "Мисбоҳ" ва ғайра дарс омӯхтааст. Камол яке аз донишмандони бузурги замони худ буд. Камоли Хуҷандӣ пас аз сафари ҳаҷ ба Макка, дар шаҳри Табрез монд ва дигар ба зодгоҳаш барнагашт. Вай дар Табрез зиндагии ороме ёфта ва вопасин рӯзҳояшро низ дар ин шаҳр гузарондааст. Ба дастури султон Увайс барои шоир дар доманаи хушбоду ҳавои Волиёнкӯҳ хона ва боғ сохта шуд ва хонагоҳи Камоли Хуҷандӣ маҷлисгоҳи шоирону орифон шуд. Шайх Камоли Хуҷандӣ ҳангоми тохтутози Тӯхтамишхон ба Табрез ҳамроҳ бо дигар асирону ғаниматҳо ба шаҳри Сарой бурда шуд ва чаҳор (ё ёздаҳ) сол дар он шаҳр монд. Асорату ғурбатро бо ёди Табрезу дӯстони табрезияш ба сар бурд ва ниҳоят дубора ба Табрез баргашт. Камоли Хуҷандӣ соли 1401 дар Табрез даргузашт ва дар боғаш ба хок супорда шуд. Дар канори оромгоҳаш нигоргарон Камолиддин Беҳзод ва Султон Муҳаммад Наққош ва шоирон Машрабии Шервонӣ ва Тусӣ низ хобидаанд. Осор Пас аз даргузашташ танҳо 14 ҳазор байт аз шеърҳояшро ёфтанд аз он шумор то замони мо танҳо 7 ҳазор (ё зиёда то 8 ҳазор) байт расидааст. Ашъори пуррааш нашр нашудааст. Ин чанд байт аз ашъори Камол аст: Ривояту афсонаҳо дар бораи Камол Достони зер аз Ибни Карбалоӣ дар бораи муршидаш Амир Сафиуддиншоҳи Муҷтабо (даргузашта ба 983 ҳ. 1575 м.) намунае аз афсонаҳоест, ки дар бораи Камоли Хуҷандӣ пардохта шуда: Дидам, ки манзили васеъе аст, бар болои он манзил ҷое, ки садрхона аст, пири басафое нишаста. Мегӯянд, ки ин Шайх Камоли Хуҷандӣ аст. Дар ин асно, шахси дигар ба ин маҷлис дармеояд, Ҳазрати Шайх ба таъзими вай нимхез мешаванд. Касе мегӯяд, ки ин султонулорифин Абӯязиди Бастомӣ аст. Баъд аз он ҳазрати Шайх Камол мефармоянд, ки мо понсад касем, ки муҳофизати ин шаҳр мекунем, ки балое нозил. Бузургдошт Соли 1996 пайкараи Камоли Хуҷандӣ дар шаҳри Хуҷанд гузошта шудааст. (муаллиф — Камолидин Нурматович Надиров) 1. Театри давлатии мусиқӣ-мазҳакавии ба номи А. С. Пушкини шаҳри Хуҷанд баъд аз соҳиб гардидан ба истиқлоли Тоҷикистон ба номи Театри давлатии мусиқӣ-мазҳакавии ба номи К. Хуҷандӣ иваз карда шудааст Боғи навсозишудаи фарҳангӣ-фароғатии ба номи Камоли Хуҷандӣ бо пайкараи ӯ, мақбара ва хонаю чорбоғи рамзии ин шоири ширинкаломи тоҷик, дар шаҳри Хуҷанд 21 марти соли 2015 ифтитоҳ ёфт.
Камолиддин Баротов

Камолиддин Ашурович Баротов (27.04.1959, деҳаи Саричашмаи ноҳияи Москва (имрӯза ноҳияи Ҳамадонӣ) — биологи тоҷик, номзади илмҳои педагогика, дотсент. Зиндагинома Солҳои 1976–1981 дар Донишкадаи давлатии омӯзгории Душанбе ба номи Т.Г.Шевченко таҳсил кардааст. Солҳои 1981–1991 муаллими биология ва химияи мактаб-интернати 13-и ноҳияи Москва, 1991–2001 муаллими биология ва химияи мактаб-интернати ноҳияи Шӯробод, 2001–2003 ассистенти кафедраи зоология, 2003–2008 муаллими калони кафедраи методикаи таълими биологияи Донишгоҳи давлатии омӯзгории Тоҷикистон ба номи С. Айнӣ буд. Аз соли 2008 дотсенти кафедраи биологияи умумӣ ва методикаи таълими биологияи донишгоҳи номбурда мебошад. Ҳамчунон солҳои 2003–2010 вазифаи муовини декани факултети биология оид ба таълимро ба уҳда дошт. Айни ҳол вазифаи мудири кафедраи биологияи умумӣ ва методикаи таълими биологияро дар Донишгоҳи давлатии омӯзгории Тоҷикистон ба номи Садриддин Айнӣ ба уҳда дорад. Муаллифи якчанд дастурҳои таълимиву методӣ, зиёда аз 42 мақолаҳои илмӣ, илмию методӣ ва оммавӣ мебошад. Дар таълифотҳояш масъалаҳои алоқамандии байнифаннии таълими биологияро бо дигар фанҳо мавриди баррасӣ ва омӯзиш қарор додааст. Бо ифтихорномаҳои Вазорати маорифи ИҶШС ва Ҷумҳурии Тоҷикистон, нишони сарисинагии "Аълочии маорифи Тоҷикистон" ва ордени "Шараф" сарфароз гардонида шудааст. Осор.
Камолиён

Камолиён — деҳа дар ҷамоати деҳоти Аскалони ноҳияи Рашт. Аз Камолиён то маркази ҷамоат 12 км, то маркази ноҳия 26 км. Аҳолиаш 52 нафар, тоҷикон.
Камолии Шибирғонӣ

Камолии Шибирғонӣ — шоир и форс-тоҷик. Зиндагинома Мувофиқи маълумоти "Тазкирату-ш-шуаро"-и Мутрибӣ, дар Бухоро таҳсил карда, улуми мутадовилаи давраашро омӯхтааст. Аз ҷумлаи шоиронест, ки Мутрибӣ ӯро дида ва мулоқот карда будааст. Аз осораш абёти пароканда боқӣ мондаанд, ки аз маҳорати ӯ дар гуфтани ғазал, рубоӣ ва дигар анвои шеър гувоҳанд. Рубоие навишта, даъво доштааст, ки ба он касе ҷавоб гуфта наметавонад. Мутрибӣ ба рубоии ӯ ҷавоб гуфтааст. Ғазали зер аз ӯст: Монеи роз гарчи шуд ғайр зи бим доданаш, Шукр, ки нест завқро ҳоҷати лаб кушоданаш. Баст раҳи карашмаву ишваву нозу ҷилваро, Дидану ханда кардану гаштану истоданаш. Карда ба марг рухсату дода ҳидояти бало, Аз сари хашм дидану пой ба кин ниҳоданаш. Он, ки ба шавқ дар ҷафо ҷон насупорад аз вафо, Баҳри чӣ кор бояд аз модари даҳр зоданаш. Карда ба тӯтиё тараф хоки Камолӣ аз шараф, Соясифат ба хоки раҳ дар пайи ӯ фитоданаш.